Flått kan overføre sykdommer til både mennesker og kjæledyr, så det er viktig å fjerne dem riktig og raskt. Bruk gjerne engangshansker når du gjør dette.
Bruk en flåttfjerner eller pinsett og prøv å ta tak i flåtten så nær huden som mulig.
Trekk flåtten ut med en jevn og oppadgående bevegelse – uten å vri eller klemme. Målet er å få ut hele flåtten, inkludert hodet.
Ikke knus flåtten, det kan føre til at flåttens væske kommer på huden til kjæledyret ditt.
Desinfiser området. Når flåtten er fjernet, rengjør du bittstedet med litt klorhexidin. Vask også dine egne hender grundig.
Kast eller drep flåtten. Stapp den ned i en beholder med alkohol for å drepe den, eller kast den i do. Ikke prøv å knuse den med fingrene dine.
Observer kjæledyret ditt. Hold et øye med bittområdet for tegn på infeksjon, som rødhet, hevelse eller varme. Noen kjæledyr kan også vise tegn på sykdom etter et flåttbitt, som feber, slapphet, tap av appetitt eller hovne ledd. Hvis du merker noen av disse symptomene, bør du kontakte veterinæren.
Bor du i et område i landet som er mye plaget av flått, bør du vurdere å kjøpe flåttmidler.